b'\n_START_ARTICLE_\nEric Gill\n_START_PARAGRAPH_\nArthur Eric Rowton Gill (22. helmikuuta 1882, Brighton \xe2\x80\x93 17. marraskuuta 1940, Uxbridge) oli brittil\xc3\xa4inen kuvanveist\xc3\xa4j\xc3\xa4, kirjasinsuunnittelija ja kaivertaja, joka tunnetaan erityisesti Gill Sans -kirjaimiston luojana._NEWLINE_Gill opiskeli ladontaa vuonna 1902 kalligrafi Edward Johnstonin johdolla Lontoossa.  Avioiduttuaan vuonna 1906 Gill muutti taiteilijayhteis\xc3\xb6\xc3\xb6n Ditchlingiss\xc3\xa4 ja aloitti kuvanveiston.  Gillin ensimm\xc3\xa4inen menestynyt ty\xc3\xb6 oli veistos \xc3\x84iti ja lapsi vuodelta 1912.  Vuonna 1914 Gill toimitti sarjan veistoksia Westminsterin katedraaliin.  Samana vuonna Gill tapasi kirjasinsuunnitelija Stanley Morisonin, ja alkoi kiinnostua kirjasinmuotoilusta.  _NEWLINE_Gill Sansin lis\xc3\xa4ksi Gill suunnitteli kirjasimet Perpetua (1926), Golden Cockerel Roman (1929), Solus (1929), Joanna (1930\xe2\x80\x931931), Aries (1932), Floriated Capitals (1932), Bunyan (1934) ja Jubilee (1934).\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nEric Gill tunnetaan monista yksityisel\xc3\xa4m\xc3\xa4ns\xc3\xa4 eksentrisist\xc3\xa4 ja boheemeista piirteist\xc3\xa4. H\xc3\xa4n piti ajalleen ep\xc3\xa4tyypillisesti tuuheaa partaa ja k\xc3\xa4ytti housujen ja paidan sijasta pitk\xc3\xa4\xc3\xa4 tunikaa ilman alusasua, mink\xc3\xa4 katsoi sopivaksi asuksi niin miehille kuin naisillekin. Seksin alueella h\xc3\xa4n oli estoton kokeilija, ja h\xc3\xa4nen tiedet\xc3\xa4\xc3\xa4n harrastaneen seksi\xc3\xa4 sisarensa kanssa. Eric Gill my\xc3\xb6s hyv\xc3\xa4ksik\xc3\xa4ytti tytt\xc3\xa4ri\xc3\xa4\xc3\xa4n seksuaalisesti ja sekaantui koiraansa. H\xc3\xa4n kielsi lapsiltaan koulunk\xc3\xa4ynnin, koska katsoi sen vaikuttavan liikaa heid\xc3\xa4n persoonallisuutensa kehittymiseen.'